Valsjøberget og Andråsberget naturreservat

Valsjøberget og Andråsberget naturreservat er et naturreservat i Rendalen kommune. Det består av et område øst for den nordre delen av Storsjøen. Området ble vernet 21. juni 2017. Reservatet inngår i verneplan for skogvern. Bruk av sykkel og hest og kjerre samt ridning er forbudt, unntatt på traktorveier og stier avmerket på vernekartet. Verneforskriften sier at formålet med vernet er «å bevare et stort naturområde med stor variasjon i barskogtyper, særlig forekomstene av gammel og urskogpreget furuskog, med innslag av kalkfuruskog, lågurtgranskog og høgstaudegranskog. Området har stor betydning for biologisk mangfold ved at det finnes en rekke arter knyttet til gamle furuskoger, gammel lavereliggende granskog, samt sørbergsarter. Det er en målsetting å beholde verneverdiene i best mulig tilstand, og eventuelt videreutvikle dem.» Referanser